open-index/open-wikipedia-markdown huggingface dataset:
Հուդայի լեռներ

**Հուդայի լեռներ** (, Հարեի Հուդա*,* , Ջիբալ ալ-Խալիլ), ծովի մակարդակից 800-900 մետր բարձրության վրա գտնվող լեռներ, որոնք գտնվում են Իսրայելի արևելքում՝ Երուսաղեմի շուրջը մինչև Հուդայի անապատ, որը իջնում է Մեռյալ ծով։

«Հուդայի լեռներ» անվանումը գալիս է Իսրայելի տասներկու ցեղերից մեկի՝ Հուդայի ցեղից, որը Եգիպտոսը լքելուց հետո հրեաների կողմից Քանանի նվաճման ժամանակ ստացավ այդ հողերը։

Հուդայի լեռներով է անցնում Իսրայելական երկաթգծերը, որոնք Բեյթ Շեմեշից Սորեկ գետի միջով և Ռեֆայմ հովտով անցնում և հասնում են Երուսաղեմի հարավային երկաթուղային կայարան`Մալհա։ Այժմ մշակվում է Հուդայի լեռների շրջանի զարգացման ծրագիր։

Քաղաքական տեսանկյունից ներկայումս այն տարածքը, որում գտնվում են Հուդայի լեռները, մասամբ վերահսկվում է Իսրայելի պետության և Հորդանան գետի Արևմտյան ափի վարչակազմի կողմից։

## Հուդայի լեռների վանքեր
Հուդայի լեռներում կան բազմաթիվ վանքեր և նրանց կից եկեղեցիներ։ Մասնավորապես.

* Լատրունի Մարիամ Աստվածածնի վանքը, որը հիմնադրվել է 1890 թվականին լռության ուխտ արած վանականների պատվերով, գտնվում է Թել Ավիվից 30 կմ արևելք՝ թիվ 3 և թիվ 1 մայրուղու խաչմերուկում։ 19-րդ դարի սկզբին, Նապոլեոնի արշավանքին զուգահեռ խաղողի բերք է բերվել Սուրբ երկիր։ Այն տնկել են Հուդայի լեռների բլուրներից մեկի վրա, իսկ ավելի ուշ այս վայրում վանք է հիմնել։ Վանքը դեռ հայտնի է իր գերազանց գինիներով, որոնք պատրաստված են Նապոլեոնյան արշավանքի ժամանակ բերված խաղողներից։ Այն աճեցվում է վանքին պատկանող հողերում, կա նաև ձիթենիների պուրակ։
* **Էմմաուսի Ֆրանսիական միանձնուհիների վանքը** գտնվում է Թել Ավիվից Երուսաղեմ տանող ճանապարհին։ Այնտեղ հատակին կան պահպանված հին ժողովարանի և խճանկարի ավերակներ, որոնք պատկերում են Քրիստոսի կողմից ստեղծված հրաշքներից մեկը։
* **Սուրբ Գևորգ վանք** (St. George) Վադի-էլ- Կիլտ կիրճում։
* Ֆարանի մայրավանքը Էյն-Ֆարա կիրճում։
* **Սուրբ Գերասիմի վանք-օազիս՝** Հուդայի անապատում առաջիններից մեկն է։
* Երուսաղեմի մերձակայքում գտնվող Էյն Քարեմում կա Գորնի վանք (մենաստան), որը պատկանում է ռուս ուղղափառ եկեղեցուն, ինչպես նաև Հանդիպման կաթոլիկ եկեղեցին և XII դարի Հովհաննես Մկրտիչ Բենեդիկտինեն եկեղեցին (Սուրբ Հովհաննես Բ Հարիմ եկեղեցի)։
* Բիթ Ջեմալի վանք։
* Ռաֆատի վանք։
* Հովհաննես Մկրտչի վանքը Էվեն-Սապիրում։
* Արաբական Աբու-Գոշ գյուղի երկու եկեղեցիներ՝ Բենեդիկտյան միաբանություն և Տապան եկեղեցի։

## Պատկերասրահ

Պատկեր:Maale Adumim 07 03-04-17 13-29.jpg|Հուդայի լեռները Երուսաղեմի և Մաալե Ադումիմի միջև
Պատկեր:Judean.mont.deadsea.JPG|Հուդայի լեռները Մեռյալ ծովից
Պատկեր:Land of Israel.jpg|Տեսարան՝ Վադի Էս-Սուր նայող լեռան գագաթից, Իսրայելում գտնվող Էլայի հովտից
Պատկեր:Judaean mountains.jpg|Հոյակապ տեսարան Հուդայի լեռներում ՝ նայելով Կանաչ գծի երկայնքով տեղակայված Խիրբեթ Էդ-Դեյիր գյուղին
Պատկեր:Ancient ruin near Neve Michael.jpg|հնագույն տան քանդված կառույց


## Տես նաև
* Հուդայի անապատ, ցամաքային տարածք, որը Հուդայի լեռներից իջնում է դեպի արևելք՝ Հորդանանի Ռիֆթի հովիտ։

## Ծանոթագրություններ

## Արտաքին հղումներ
* Հուդայի լեռան նկարներ 
* 
* 
* 
* 
* Հուդայի լեռների հարավային հոսանքները

Կատեգորիա:Իսրայելի լեռներ
Կատեգորիա:Լեռնաշղթաներ այբբենական կարգով
Գաուրավ Չոպրա

**Գաուրավ Չոպրա** (), հնդիկ հեռուստատեսային դերասան։ Հայտնի է «Մերժվածը» հեռուստասերիալում Ռագունվենդրա Պրատապ Ռաթորի դերով։ Մասնակցել է *Bigg Boss* հեռուստատեսային ռեալիթի շոուի տասներորդ եթերաշրջանին։

## Կենսագրություն
Գաուրավ Չոպրան ծնվել է 1979 թվականի ապրիլի 4-ին։ Սովորել է Դելիի Սուրբ Կոլումբիա դպրոցում, ապա Նորաձևության տեխնոլոգիայի ազգային ինստիտուտում, որն ավարտել է 2000 թվականին։

2003 թվականին խաղացել է Թամիլական «Հետախույզը» ֆիլմում։ 2008 թվականից մասնակցել է «Մերժվածը» ֆիլմի նկարահանումներին՝ կատարելով Ռագունվենդրա Պրատապ Ռաթորի դերը։

2016 թվականի ապրիլին մասնակցել է վրացական «Պարելով աստղերի հետ» միջազգային շոուին։

## Անձնական կյանք
2018 թվականի փետրվարի 19-ին ամուսնացել է Հիտիշա Սերանդայի հետ։

## Ծանոթագրություններ

Կատեգորիա:Հեռուստատեսային դերասաններ
Կատեգորիա:Հնդիկ դերասաններ
Թաիս Արաուժո

**Թաիս Արաուժո** (, ), բրազիլացի դերասանուհի, մոդել և լրագրող։

## Կենսագրություն
Թաիս Արաուժոն ծնվել է միջին հնարավորությունների տեր ընտանիքում։ Հայրը՝ Ադեմիրը, տնտեսագետ է, իսկ մայրը՝ Մերսեդեսը՝ ուսուցչուհի։ Ծնողները կարողացել են ապահովել Թաիսի ուսումը լավ դպրոցում։ 11 տարեկանում դարձել է մոդել, նկարահանվել ամսագրերի և գովազդների համար, 15 տարեկանում որպես դերասանուհի ոչ մեծ դերով առաջնելույթ է ունեցել Ժորժի Ամադուի «Մեծ դարան» վեպի հիման վրա նկարահանված համանուն հեռուստասերիալում։ 17 տարեկանում Թաիսը կասկածում էր շարունակել դերասանական կարիերան, թե գնալ ատամնաբուժություն սովորելու։ Միևնույն ժամանակ նրան հաստատել են «Շիկա դա Սիլվա» պատմական սերիալի գլխավոր դերում, ինչն էլ որոշել է նրա ընտրությունը հօգուտ դերասանական մասնագիտության։ Արաուժոն դարձել է առաջին սևամորթ դերասանուհին, որը գլխավոր դեր է խաղացել բրազիլական հեռուստասերիալում, որը հաջողություն է ունեցել շատ երկրներում և նրան ճանաչում բերել Բրազիլիայի սահմաններից դուրս։ 2000 թվականին «People» ամերիկյան ամսագիրը Արաուժոյին ներառել է 50 ամենագեղեցիկ հայտնիների իր տարեկան վարկանիշում։

1997 թվականին Արաուժոն եկել է Բրազիլիայի Գլոբո գլխավոր հեռուստաալիքում աշխատելու և այդ ժամանակից ի վեր չի լքել այն։ Նկարահանվել է «Դաժան հրեշտակ», «Ուգա Ուգա» և «Երազանքի ափ» սերիալներում։ 2004 թվականին «Մեղքի գույնը» հեռուստասերիալում, որը հեռարձակվել է աշխարհի ավելի քան հարյուր երկրում, խաղացել է գլխավոր դեր։ 2006 թվականի «Օձեր ու մողեսներ» սերիալի նկարահանման ընթացքում սկսել է հանդիպել իր էկրանային խաղընկեր Լազարո Ռամոսի հետ, որի հետ էլ ավելի ուշ ամուսնացել է։ 2008 թվականին ավարտել է Ռիո դե Ժանեյրոյի Էշթասիու դի Սա համալսարանի լրագրության ֆակուլտետը, գրել է հոդվածներ *Folha de S. Paulo* թերթի և *[[Մերի Քլեր]]* ամսագրի համար։ 2006-2009 թվականներին վարել է GNT ալիքի *Superbonita* նորաձևությանն ու գեղեցկութանը նվիրված ծրագիրը։ Դրանից հետո ուսումը շարունակելու համար տեղափոխվել է Ֆրանսիա, բայց շուտով, արձագանքելով Մանուելա Կարլուշայի «Ապրել կյանքը» նոր հեռուստասերիալում գլխավոր դերը խաղալու առաջարկին, վերադարձել է հայրենիք։

## Անձնական կյանք
2011 թվականի հունիսի 9-ին Արաուժոն ամուսնացել է դերասան Լազարո Ռամոսի հետ։ Բրազիլիայում Արաուժոն և Ռամոսը հաճախ համեմատվում են ամերիկյան Բիյոնսեի և Ջեյ Զիի զույգի հետ։ Նրանք ունեն երկու երեխա. որդի՝ Ժուան Վիսենտե (ծնված 2011 թվականի հունիսի 18-ին), և դուստր՝ Մարիա Անտոնիա (ծնված 2015 թվականի հունվարի 23-ին)։

## Ֆիլմագրություն

## Ծանոթագրություններ

Կատեգորիա:1978 ծնունդներ
Կատեգորիա:Բրազիլացի դերասաններ
Կատեգորիա:Բրազիլացի դերասանուհիներ
Կատեգորիա:Բրազիլացի հաղորդավարներ
Կատեգորիա:Բրազիլացի մոդելներ
Կատեգորիա:Բրազիլացի ֆեմինիստներ
Կատեգորիա:Հեռուստատեսային դերասանուհիներ
Կատեգորիա:Նոյեմբերի 25 ծնունդներ
Կատեգորիա:Ռիո դե Ժանեյրո քաղաքում ծնվածներ
Մայքլ Փարքս

**Մայքլ Փարքս** ((), ծննդյան անունը՝ **Հարրի Սեմուել Փարքս** () ), ամերիկացի դերասան և երգիչ, Քվենտին Տարանտինոյի և Ռոբերտ Ռոդրիգեսի ֆիլմերում կատարել է շերիֆ Էրլ Մակգրոուի դերը։

## Կենսագրություն
Մայքլ Փարքսը ծնվել է 1940 թվականի ապրիլի 24-ին Կալիֆոռնիայի Կորոնա քաղաքում։ Եղել է ընտանիքի հինգ երեխաներից մեկը։ Մինչ դերասան դառնալը զբաղվել է մրգեր հավաքելով, ջրանցքներ փորելով, բեռնատարներ վարելով և անտառային հրդեհներ մարելով։

1960 թվականից սկսել է նկարահանվել հեռուստասերիալներում։ 1960-ական թվականների վերջին 1970-ական թվականների սկզբին քանթրի, բլյուզ և ջազ ոճերով ձայնագրել է մի քանի ալբոմ։ Ամենահայտնի դերը շերիֆ Էրլ Մակգրոուի կերպարն է, որը խաղացել է «Մայրամուտից մինչև լուսաբաց» (1996), «Սպանել Բիլլին։ Ֆիլմ 1» (2003), «Մահվան ապացույց» (2007) և «Վախի մոլորակ» (2007) ֆիլմերում։

## Անձնական կյանք և մահ
1956-1958 թվականներին Մայքլ Փարքսը ամուսնացած է եղել Լուիզա Ջոնսոնի հետ. ամուսնությունից ծնվել է մեկ երեխա։ Երկրորդ անգամ ամուսնացել է 1964 թվականի հունվարի 11-ին դերասանուհի Ջեյն Մորիարտիի հետ․ գրեթե երկու ամիս անց նա մահացել է դեղահաբերի չափից մեծ դոզայից։ 1969-1977 թվականներին ամուսնացած է եղել Քարոլին Քեյ Քարսոնի հետ։ Արդյունքում ծնվել է Ջեյմս Փարքսը, որը դարձել է դերասան։ 1997 թվականից մինչև մահ ամուսնացած է եղել իր չորրորդ կնոջ՝ Օրիանայի հետ։

Մայքլ Փարքսը մահացել է 2017 թվականի մայիսի 9-ին 77 տարեկան հասակում իր տանը՝ Լոս Անջելեսում։ Նրա մահվան պատճառը այդպես էլ չի նշվել։ Հանգուցյալի կամքի համաձայն՝ նրա մարմինը թաղվել է ծովում։

## Ֆիլմագրություն

## Ծանոթագրություններ

Կատեգորիա:1940 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:2017 մահեր
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի երգիչներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ապրիլի 24 ծնունդներ
Կատեգորիա:Լոս Անջելես քաղաքում մահացածներ
Կատեգորիա:Մայիսի 9 մահեր
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացի կինոռեժիսորներ
Ֆաբերժեի թանգարան (Բադեն-Բադեն)

**Ֆաբերժեի թանգարան** (), թանգարան գերմանական Բադեն-Բադենում, որն ամբողջությամբ նվիրված է Կառլ Ֆաբերժեի ստեղծագործական կյանքին։ Հիմնադիրը կոլեկցիոներ Ալեքսանդր Իվանովն է։

## Հավաքածու
Ֆաբերժեի թանգարանում ցուցադրվում է ավելի քան 700 ցուցանմուշ, որոնք ստեղծվել են Ֆաբերժեի ընկերությունում։ Այստեղ է գտնվում ծխախոտատուփերի աշխարհում ամենամեծ հավաքածուն։ Բացի այդ, թանգարանում ցուցադրվում են նաև կենդանիների մանրակերտեր, ամենօրյա օգտագործման առարկաներ, թանկարժեք և կիսաթանկարժեք քարեր։

Թանգարանի ամենահայտնի նմուշներից էր 1902 թվականին պատրաստած ձուն, որը կոչվում է Ռոտշիլդյան։ Այն 2014 թվականին նվիրում են Էրմիտաժին.

Հավաքածուի մեջ աչքի է ընկնում արծաթյա սկահակը՝ նապաստակի տեսքով պատրաստած։ Այն ստեղծվել է Զատկի տոնի համար՝ 1907 թվականին։

Կայսերական ձվերից այստեղ է պահվում «Կեչուց» ձուն, որը Նիկոլայ կայսրը Զատկի տոնին պետք է նվիրեր մորը՝ այրիացած կայսրուհի Մարիա Ֆեոդորովնային, սակայն այդպել է չի նվիրում։ Մինչև 2001 թվականը համարվում էր կորսված։

## Պատմություն
Բադեն-Բադենի Ֆաբերժեի թանգարանը բացվել է 2009 թվականի մայիսին՝ մոսկվացի կոլեկցիոներ Ալեքսանդր Իվանովի կողմից։

Իվանովի խոսքերով, որոշ առարկաներ ձեռք բերելու և թանգարան ստեղծելու համար ծախսվել է ավելի քան 17 միլիոն եվրո, որից մեկ միլիոնը միայն անվտանգության համակարգ ձեռք բերելու համար է ծախսվել։ Իվանովը ընտրել է Բադեն-Բադենը, քանի որ. *«Այն գտնվում է Ֆրանսիային մոտ և մեծ հետաքրքրություն է ներկայացնում հասարակության համար, բացի այդ, այն պատմականորեն ամենահայտնի առողջարանային քաղաքն է ռուսների շրջանում»:* Քաղաքի կառավարությունը նույնպես շահարգրգռված է եղել թանգարան ստեղծելու գործում։

Շուտով թանգարանի կից նոր բաժին է ավելացվել, որտեղ ցուցադրվում են հին եվրոպացի վարպետների և մինչկոլումբոսյան Պերուի զարդեղեն։ Հնաոճ ավտոմեքենաներ ցուցադրելու նպատակով թանգարանը պետք է մեծանա 2 000 քառակուսի մետրով։ Իվանովն ունի 50 ամերիկյան մեքենա՝ ստեղծված 1890-ից 1930 թվականները։

2009 թվականին ապրիլին, Կայմանյան կղզիներում գրանցված «Faberge Ltd.» անվանումով ընկերությունը հայց ներկայացրեց Ֆաբերժեի թանգարանին, որ «Ֆաբերժե» անվանումը պատկանում է իրեն և միայն նա կարող է այդ անվանումով հանդես գալ։ 2010 թվականի հունվարին Մայնի Ֆրանկֆուրտում կայացած միջնորդական դատի ժամանակ որոշվեց, որ թանգարանն իրավունք ունի օգտագործելու «Ֆաբերժե» անվանումը։

## Պատկերասրահ

|Պղնձե նապաստակ։ Զուրաբ Ծերեթելիի աշխատանքներից։ Թանգարանի բակ։
Պատկեր:St petersburg 2018 hermitage general staff faberge rotschild clock egg cockerel (46530222592).jpg|Ռոտշիլդյան (Ֆաբերժեի ձու)
Պատկեր:Baden baden 2016 0025.jpg|Թանգարանի մուտքը


## Տես նաև
* Ֆաբերժեի թանգարան 
*ֆաբերժեի ձվեր
*Ֆաբերժեի ընկերություն
*Կառլ Ֆաբերժե

## Ծանոթագրություններ

## Արտաքին հղումներ
* Թանգարանի կայքը 
* Ֆաբերժեի թանգարան, Ֆոտոռեպորտաժ 
* Russian billionaire feathers his Fabergé nest egg

Կատեգորիա:2009 հիմնադրումներ Գերմանիայում
Կատեգորիա:2009 հիմնադրված թանգարաններ
Կատեգորիա:Գերմանիայի թանգարաններ
Կատեգորիա:Ֆաբերժե
Կատեգորիա:Բադեն-Վյուրթեմբերգ
Յոկնեամ Իլիթ

**Յոկնեամ Իլիթ**, քաղաք Իսրայելում։

«Յոկնեամ-Իլիթ» անվանումը (Վերին Յոկնեամ) անվանումը քաղաքի պաշտոնական անվանումն է, որն օգտագործվում է պետական մակարդակով պաշտոնական վարչական և քարտեզագրական նպատակների համար։ Սակայն, Յոկնեամ-Իլիթի քաղաքապետարանը նախընտրում է չօգտագործել «Իլիթ» բառը (Վերին)`քաղաքի անվանումը հիշատակելիս, ինչը հարուցեց կրկնակի բողոքներ հարևան բնակավայրի (moshavim) Յոկնեամի (եբր.՝ יקנעם) բնակիչների կողմից, որոնցից Յոկնեամ Իլիթը առանձնացավ 1967 թվականին։

Յոկնեամ Իլիթը գտնվում է երկրի հյուսիսում։

Քաղաքը գտնվում է Հայֆայից հարավ-արևելք, Հայֆայից և Նազարեթ Իլիթից կես ժամ հեռավորության վրա, իսկ մեկուկես ժամ՝ Թել Ավիվից։ Յոկնեամ Իլիթի կողքին է գտնվում Յոկնեամ գաղութը։

Բնակչությունը՝ ։ XX դարի 90-ականների սկզբից ի վեր քաղաքի բնակչությունը կրկնապատկվել է՝ հիմնականում ԽՍՀՄ-ից և ԱՊՀ երկրներից հայրենադարձողների ներհոսքի պատճառով, ինչպես նաև՝ Հայֆայից և երկրի կենտրոնից շատ երիտասարդ ընտանիքների այստեղ բնակություն հաստատման շնորհիվ։

Քաղաքն ունի տեղեկատվական և կենսատեխնոլոգիական արդյունաբերական մեծ պարկ, որտեղ կա ավելի քան 100 ձեռնարկություն։ Այդ թվում՝ Մարվել, Մելանոքս, Սոլկոն։ Քաղաքում կան նաև Օսեմ և Սոլթամ ընկերությունների ձեռնարկություններ։

## Բնակչություն
Ըստ Իսրայելի վիճակագրության կենտրոնական բյուրոյի, բնակչությունը 2018 թվականի սկզբին կազմում էր 22 746 մարդ։

## Տեսարժան վայրեր
Քաղաքի արևելյան ծայրամասում գտնվում է Թել Յոկնեամի` հին Յոկնեամի ավերակները։

## Կլիմա
Յոկնեամ Իլիթում մթնոլորտային ճնշումը միջինը 650 միլիմետր է՝ Կարմել լեռան հարևանության պատճառով։ Ջերմաստիճանը նույնն է, ինչ Իսրայելական հովտի մյուս համայնքներում։ Ձմռանը նվազագույն ջերմաստիճանը սովորաբար տատանվում է 1-ից 7&nbsp;°C (34-ից 45&nbsp;°F)։ Ջերմաստիճանը կարող է իջնել 0&nbsp;°C-ից ցածր (32&nbsp;°F) ջերմաստիճան, երբ հյուսիսից ցուրտ քամի է գալիս։ Առավոտյան մառախուղը տարածվում է Յոկնեամի և ամբողջ Իսրայելական հովտում։

Յոկնեամ Իլիթի ամառները տաք և չոր են, առավելագույն ջերմաստիճանը հասնում է 32-ից 39&nbsp;°C (90-ից 102&nbsp;°F)։ Եղանակային տեսության կողմից գրանցված ամենաբարձր ջերմաստիճանը կազմել է 40.3&nbsp;°C (104.5&nbsp;°F), որը չափվել է 2010 թվականի օգոստոսի 7-ին, իսկ գրանցված ամենացածր ջերմաստիճանը 2013 թվականի դեկտեմբերի 15-ին կազմել է 0.3&nbsp;°C (32.5 F)։

Մինչև 50 սմ ձյան շերտ գրանցվել է Յոկնեամ Իլիթ քաղաքում 1950, 1992, 1999 և 2000 թվականներին։

Վերջին տարիներին գրանցվել են անձրևներ. 2009-2010 թվականներին 552.9 մմ (միջինից 85%), 2010-2011 թվականներին՝ 486.9 մմ (միջինից 75%), 2011-2012 թվականներին՝ 575.8 մմ (միջինից 82%), 2012-2013 թվականներին՝ 668.1 մմ (միջինից 103%)։

## Քույր քաղաքներ

## Պատկերասրահ
240px|Յոկնեամ Իլիթ 1952
240px|Յոկնեամ Իլիթ
240px|Յոկնեամ Իլիթ 2009
240px|Մելանոքս
240px
240px|Յոկնեամ Իլիթի գրադարան
240px|Յոկնեամ Իլիթի գիտության թանգարան|alt=

## Ծանոթագրություններ

## Արտաքին հղումներ
* http://www.isracity.com/yokneam/yokneam.html

Կատեգորիա:Իսրայելի քաղաքներ
Աբակավիր/Լամիվուդին

**Աբակավիր/լամիվուդին**, վաճառքային անվանումը՝ **Կիվեքսա**, դեղամիջոց, որն օգտագործվում է ՄԻԱՎ/ՁԻԱՀ-ի բուժման համար։ Այն Աբակավիրի և Լամիվուդինի ֆիքսված դեղաչափերի համակցումն է։ Խորհուրդ է տրվում օգտագործել այլ հակառետրովիրուսային դեղամիջոցների հետ համատեղ։ Այն նախընտրելի տարբերակ է երեխաների բուժման համար։ Ընդունման ձևը՝ պեր օրալ կոճակներ։

Հաճախ հանդիպող կողմնակի էֆեկտներն են քնկոտությունը, գլխացավը, դեպրեսիան, հոգնածության զգացողությունը, սրտխառնոցը, ցանը և ջերմությունը։ Լուրջ կողմնակի էֆեկտներ են հանդիսանում լակտատի բարձր քանակն արյան մեջ, ալերգիկ ռեակցիան և լյարդի մեծացումը։ Խորհուրդ չի տրվում օգտագործել այն անձանց , ովքեր կրում են HLA-B*5701 գենը։ Ազդեցությունը հղիության վրա ուսումնասիրված չէ։ Լամիվուդինը և Աբակավիրը նուկլեոզիդային ինհիբիտորների հակադարձ տրանսկրիպտազներ են։

Աբակավիր/լամիվուդինը օգտագործվել է բժշկության մեջ 2004 թվականին ԱՄՆ-ում։ Այն Առողջապահության համաշխարհային կազմակերպության հիմնական դեղերի ցանկում է, որում ներառված են առողջապահության ոլորտում կիրառվող ամենաէֆեկտիվ և ապահով դեղորայքները։ Մեծածախ վաճառքի գինը զարգացող երկրներում տատանվում է 14.19-16.78$ -ի սահմանում մեկ ամսում ՝ ըստ 2014 թվականի տվյալների։ Ըստ 2015 թվականի տվյալների, ԱՄՆ-ում մեկ ամսվա կուրսի արժեքը գերազանցում է 200 $ը։

## Հասարակություն և մշակույթ
### Անվանումներ
Շատ երկրներներում վաճառվում է Կիվեքսա վաճառքային անվան տակ, իսկ ԱՄՆ-ում վաճառքային անվանում Էպիզկոմ է։

### Իրավական խնդիրներ
Teva Pharmaceuticals-ը և Lupine Ltd-ը ներկայացրեցին ՄԻԱՎ-ի բուժման նոր դեղամիջոցի սինթեզման դիմումներ (ANDAs)։ Օգտագործվել էր աբակավիրի, լամիվուդինի և ԱԶՏ տարբեր համակցություններ։ 2013 թ.-ին ԱՄՆ Դելավեր քաղաքի դատարանը հաստատեց արտոնագրի վավերությունը, ըստ որի դեղամիջոցը պարունակում էր Էպիզկոմ և Թիզիվիր։

## Ծանոթագրություններ

Կատեգորիա:Առողջապահության համաշխարհային կազմակերպության հիմնական դեղեր
Կատեգորիա:Արոմատիկ ամիններ
Կատեգորիա:ՁԻԱՀ
Կատեգորիա:Պուրիններ
Կատեգորիա:Սպիրտներ
Կատեգորիա:Օրգանական սուլֆիդներ
Զմրուխտե քաղաք (հեռուստասերիալ)

«**Զմրուխտե քաղաք**» (), ամերիկյան ֆանտաստիկ ժանրի հեռուստասերիալ, որը նկարահանել է Թարսեմ Սինխը։ Հեռուստասերիալը ստեղծվել է գրող Լայման Ֆրենք Բաումի Օզ երկրի մասին գրքաշարի հիման վրա։ Հեռուստասերիալի երկու ժամից կազմված պրեմիերան կայացել է 2017 թվականի հունվարի 6-ին NBC հեռուստաալիքով։

Հեռուստասերիալը փակվել է առաջին եթերաշրջանից հետո 2017 թվականի մայիսի 4-ին։

## Սյուժե
Փոթորիկը Դորոտի Գեյլին Կանզասից քշում է Օզ երկիր, որից հետո նա ուղևորվում է Կախարդի որոնումներով, չկասկածելով, որ հենց ինքը պետք է իրականություն դարձնի ամեն ինձ փոխող մարգարեությունը։

## Դերերում
### Հիմնական կազմ
* Ադրիա Արհոնա — Դորոտի Գեյլ
* Օլիվեր Ջեքսոն Քոհեն — Ռոան/ Լուկաս
* Անա Ուլարու — Արևմուտք
* Միդո Համադա - Իմոնն
* Գերան Հաուել - Ջեք
* Ջորդան Լոգրան - Թիփ
* Ջոելի Ռիչարդսոն - Գլինդա
* Վինսենտ Օնոֆրիո — Ֆրենկ Մորգան / Հրաշագործ

### Երկրորդական կազմ
* Ֆլորենս Քասումբա - Արևելք
* Իզաբել Լուկաս - Աննա
* Ռոքսի Սթենրբերգ - Էլիզաբեթ
* Ֆիոնա Շոու - Մոմբի
* Ստեֆանի Մարտինի - Արքայադուստր Լանգվիդեր
* Օուլավյուր Դարի Օուֆսոն - Օջո

## Էպիզոդներ


## Արտադրություն
Հեռուստասերիալը ստեղծել է Մեթյու Առնոլդը, որը Universal Television ստուդիային է ներկայացրել «Օզ երկրի հրաշագործը» գրքի նոր և մռայլ տեսիլքը։ Առնոլդը գրել է պիլոտային էպիզոդի սցենարը և NBC հեռուստաալիքը պատվիրել է առաջին եթերաշրջանը՝ բաղկացած 10 սերիայից։ Ջոշ Ֆրիդմանը նշանակվել է հեռուստասերիալի շոուրաններ։

Ի սկզբանե «Զմրուխտե քաղաք» հեռուստասերիալը պետք է հեռարձակվեր 2016 թվականին, իսկ նկարահանումները պետք է սկսվեին 2014 թվականին։ Սակայն Ֆրիդմանի և ստուդիայի միջև ծագած ստեղծագործական խնդիրների պատճառով շոուն չեղարկվել է մինչ սկսվելը։

2015 թվականի ապրիլի 15-ին NBC հեռուստաալիքը փոխել է ուղղությունը և որոշում է կայացրել հեռուստասերիալ նկարահանելու վերաբերյալ։ Նույն տարվա հուլիսի 14-ին հայտարարվել է, որ Թարսեմ Սինխը հանդես է գալու որպես առաջին տաս սերիաների ռեժիսոր, Դևիդ Շուլները փոխարինել է Ջոշ Ֆրիդմանին և դարձել է հեռուստասերիալի շոուրաններ, իսկ Շոն Քեսիդին միացել է հեռուստասերիալի թիմին որպես գործադիր պրոդյուսեր։

## Քննադատների արձագանքը
«Զմրուխտե քաղաք» հեռուստասերիալը ստացել է խառը արձագանքներ քննադատների կողմից։ Rotten Tomatoes կայքում առաջին եթերաշրջանն ունի 38% «թարմություն», որը հիմնվել է 39 քննադատների կարծիքի վրա և ստացել է 5,2/10 միավոր վարկանիշ։ Կայքի քննադատական համերաշխությունը ասում է, որ. «Խավար և մռայլ, բայց միաժամանակ խճճված և մտացածին «Զմրուխտե քաղաքը» հանդիսանում է «Գահերի խաղ» և «Օզ երկրի հրաշագործը» հեռուստասերիալների խառնուրդը, որը ոչ մեկ չէր խնդրել»։ Metacritic կայքում առաջին եթերաշրջանը ստացել է 100-ից 47 միավոր՝ հիմնված 29 «խառը և միջին» գրախոսությունների հիման վրա։

Ռուսաստանում հեռուստասերիալը չեզոք արձագանքներ է ստացել Film.ru և «Мир фантастики» կայքերից, որոնք քննադատել են սյուժեն, բայց նշել են վիզուալ գեղեցկությունը։

## Ծանոթագրություններ

## Արտաքին հղումներ
* Պաշտոնական կայքէջ

Կատեգորիա:Անգլերեն հեռուստասերիալներ
Կատեգորիա:Ամերիկյան ֆենտեզի հեռուստասերիալներ
Կատեգորիա:2010-ականների ամերիկյան հեռուստասերիալներ
Կատեգորիա:Ամերիկյան դրամա հեռուստասերիալներ
Կատեգորիա:Տարսեմ Սինխի ֆիլմեր
Կատեգորիա:Ամերիկյան վեպերի էկրանավորումներ
Ղոդս ուժեր

**Ղոդսի ուժեր** ( *sepāh-e qods*) Նաև արտասանվում է *Քոդս*, *Ղոդս* և *Ալ-Քուդս*։ Մտնում է Իսլամական հեղափոխության պաշտպանների կորպուսի կազմի մեջ և մասնագիտացված է հետախուզական գործողություններում։ Պատասխանատու է մի շարք գործողությունների համար։ Ղոդսի ուժերը աջակցում են ոչ պետական խմբավորումների տարբեր երկրներում՝ Լիբանանի Հեզբոլլահին, Համասին և Պաղեստինյան իսլամայան ջիհադին Գազայի հատվածում և Հորդանան գետի արևմտյան ափում, Յեմենի Խուտիսներին, Շիա իսլամի զինված խմբավորումներին Իրաքում, Սիրիայում և Աֆղանստանում։

Ենթադրվում է, որ Ղոդսը ունի 10,000-20,000 անդամ։ Ղոդսի ուժերը անմիջականորեն ենթարկվում են Իրանի հոգևոր առաջնորդին՝ Ալի Խամենեին։ Ղոդսի հրամանատարն է եղել Գեներալ-մայոր Քասեմ Սուլեյմանիին՝ մինչև նրա սպանությունը Բաղդադի միջազգային օդանավակայանում 2020 թվականի Հունվարի 3-ին՝ ամերիկյան անօդաչու թռչող սարքից արձակած հրթիռով։ Բրիգադիր գեներալ Իսմայիլ Ղաանին նշանակվեց Ղոդսի հրամանատար նույն օրը։

## Կառուցվածք
thumb|right|450px|Ղոդսի ուժերի ութ ուղղությունները
Ղոդսի ուժերը ակտիվ են մի քանի երկրներում։ Ըստ ԱՄՆ բանակի հետախուզության կառավարման նախկին սպա Դէյվիդ Դիոնիսիի՝ Ղոդսի ուժերը կազմակերպված են ութ տարբեր ուղղություններով՝ հիմնված աշխարհագրական դիրքի վրա՝

* Արևմտյան երկրներ՝ ներառյալ Սոցիալիստական ճամբարը
* Նախկին ԽՍՀՄ
* Իրաք
* Աֆղանստան, Պակիստան և Հնդկաստան
* Իսրայել, Լիբանան և Հորդանան
* Թուրքիա
* Հյուսիսային Աֆրիկա
* Արաբական թերակղզի

## Ծանոթագրություններ

Կատեգորիա:Իրանի արտաքին հարաբերություններ
Կատեգորիա:Ռազմական կազմակերպություններ
Վիրաբուժական գործիքներ

[right|thumb|[Հերձադանակներ]]
**Վիրաբուժական գործիք**, հատուկ մշակված գործիք կամ սարք, որն օգտագործվում է վիրահատության ընթացքում` հատուկ գործողություններ իրականացնելու համար։ Ժամանակի ընթացքում հայտնագործվել են բազմաթիվ վիրաբուժական գործիքներ և սարքեր։ Վիրաբուժական գործիքների մի մասը նախատեսված է վիրաբուժության մեջ ընդհանուր օգտագործման համար, իսկ մյուսները նախատեսված են միայն որոշակի նեղ մասնագիտական վիրահատությունների համար։ Գործիքի անվանումը կարող է կրել հայտնագործողի անունը (օրինակ՝ Կոխերի սեղմակ), կարող է կրել վիրահատության անունը, որի ժամանակ այն օգտագործվում է(օրինակ՝ տրախեոտոմ), կամ կարող է նկարագրել գործողությունը (օրինակ՝ հեմոստազի գործիքներ)։

Վիրաբուժական գործիքակազմ եզրույթը սովորաբար օգտագործվում է բժշկական գործիքներ եզրույթի հետ միասին, սակայն վերջինիս բժշկական նշանակությունն ավելի նեղ է։ Գործիքակազմի մեջ մտնում են բոլոր այն անձիք(բուժքույր, ճառագայթաբան) և գործիքները, որոնք օգնում են վիրաբույժին իրականացնել վիրաբուժական միջամտություն։

## Դասակարգում
Վիրաբուժական գործիքների հիմնական խմբերն են՝

* Սեղմակներ
* Արյունականգ գործիքներ
* Օժանդակ գործիքներ, որոնք օգտագործվում են կար դնելու ժամանակ ասեղը բռնելու և կապ դնելու ժամանակ թելը բռնելու համար
* Ռետրակտորներ
* Դիստրակտորներ
* Հյուսվածքները անջատող գործիքներ՝ սայրեր, տրոակար, մկրատներ, ասեղներ, կրծաններ, սղոցներ, շաղափ և այլն
* Լայնիչներ՝ նեղ կտրվածքները տեսանելի դարձնելու համար
* Կատետրներ և խողովակներ՝ օրգանիզմից հեղուկը հեռացնելու համար
* Հյուսվածքների ամբողջականությունը վերականգնող վիրաբուժական փակագծեր (Մեխանիկական կարող ապարատներ)
* Լվացման, ներարկման ասեղներ և խողովակներ, որոնց միջոցով հեղուկ է ներմուծվում օրգանիզմ
* Զոնդեր, ներառյալ օպտիկամանրաթելային էնդոսկոպներ և տակտիլ զոնդեր
* Օպտիկական, էլեկտրոնային և մեխանիկական սարքերի կրիչներ
* Կրիոտոմեր, էլեկտրական դանակ, լազերային էլեկտրոկոագուլյատոր
* Չափիչ սարքեր
* Հատուկ օգտագործման գործիքներ՝
* Հյուսվածքների ամբողջականությունը վերականգնող գործիքներ՝ տրախեոտոմիայի համար նախատեսված գործիքներ, թութքաքցան, լեզվաբռնիչ, բերանլայնիչ, հայելիներ և այլն։

Բոլոր վիրաբուժական գործիքները քիչ թե շատ տրավմատիկ են և ցանկացած իրավիճակում պետք է ընտրել առավել ատրավմատիկ գործիքը։ Նվազագույն վնասումն ու ինվազիան այժմ հանդիսանում են վիրաբուժության արդի խնդիրները։ Ժամանակակից վիրաբուժության նպատակն է ստեղծել ատրավմատիկ համակարգեր։

## Ծանոթագրություններ

## Արտաքին հղումներ
* Edgar R. McGuire Historical Medical Instrument Collection from the University at Buffalo Libraries

Կատեգորիա:Բժշկական սարքավորումներ
Կատեգորիա:Գործիքներ
Կատեգորիա:Վիրաբուժություն
Օլտա Ջաչկա

**Օլտա Ջաչկա** (ալբաներեն՝ Olta Xhaçka, ), Սոցիալիստական կուսակցությունը ներկայացնող ալբանական քաղաքական գործիչ։ Խորհրդարանի պատգամավոր 2009 թվականից, 2017 թվականի մարտ-հունիս ամիսներին եղել է սոցիալական ապահովության և երիտասարդության նախարար, 2017 թվականի սեպտեմբերի 11-ից՝ Ալբանիայի պաշտպանության նախարար։

## Կենսագրություն
Օլտա Ջաչկան ստացել է քաղաքագիտության և միջազգային հարաբերությունների բակալավրի կոչում Ամերիկայի Քլարկի համալսարանից։ Ջաչկան ակտիվորեն մասնակցել է քաղաքացիական հասարակության կյանքին մարդու իրավունքների ոլորտում, ինչպես նաև երեք տարի դասավանդել է քաղաքագիտություն Նյու Յորքի Տիրանայի մասնավոր համալսարանում։

### Քաղաքական գործունեություն
2009 թվականից նա հանդիսանում է սոցիալիստական խորհրդարանական խմբակցության անդամ, սկզբում ՝ երկու գումարումների ընթացքում եղել է Կորկայի տարածաշրջանի ներկայացուցիչ։ Ջաչկան Ալբանիայի Սոցիալիստական կուսակցության վարչության անդամ է, իսկ 2010 թվականից ղեկավարում է կանանց ֆորումը։ 2015 թվականից մինչև 2017 թվականը, երբ նա պաշտոնավարում էր Ալբանիայի կառավարության կազմում, միաժամանակ ղեկավարում է նաև Քեմալ Ստաֆի հիմնադրամը։ Որպես գենդերային հավասարության բնագավառի իրավապաշտպան և Սոցիալիստական կուսակցության կանանց ֆորումի գործող նախագահ, Ջաչկան 2014 թվականից անչափահասների, գենդերային հավասարության և ընտանեկան բռնության հարցերով խորհրդարանական ենթահանձնաժողովի նախագահն է։ Նա նաև աշխատանքի, սոցիալական հարցերի և առողջության և արտաքին հարաբերությունների հանձնաժողովի անդամ է։

2017 թվականի մարտին նա նշանակվեց սոցիալական ապահովության և երիտասարդության նախարար։ Նա այդ դերակատարման մեջ անցկացրեց ընդամենը մի քանի ամիս, քանի որ 2017 թվականի օգոստոսին նախարարությունը լուծարվեց և միացվեց այլ նախարարությունների հետ։

### Պաշտպանության նախարար
2017 թվականի հունիսին նա վերընտրվեց խորհրդարանում, այս անգամ ՝ Տիրանայից։ Իր ընտրատարածքում գրանցվեց Սոցիալիստական կուսակցությանը տրված ձայների ամենամեծ աճը մայրաքաղաքում։

2017 թվականի սեպտեմբերին նա Ռամայի երկրորդ կառավարությունում ստանձնեց Պաշտպանության նախարարի պաշտոնը, այդ պաշտոնում դառնալով երկրորդ կինը՝ Միմի Կոդհելիից հետո։

2018 թվականի ապրիլին այցելեց Միացյալ Նահանգներ և Պենտագոնում հանդիպեց Պաշտպանության նախարար Ջեյմս Մետտիսին։

## Անձնական կյանք
Օլտա Ջաչկան ամուսնացած է Արտան Գաչիի հետ, որը նախկինում եղել է սոցիալիստ պատգամավոր։ Նրանք ունեն մեկ դուստր՝ Խանան։

## Ծանոթագրություններ

Կատեգորիա:21-րդ դարի կին քաղաքական գործիչներ
Կատեգորիա:Ալբանիայի խորհրդարանի պատգամավորներ
Կատեգորիա:Ալբանիայի կին քաղաքական գործիչներ
Կատեգորիա:Ալբանիայի պաշտպանության նախարարներ
Կատեգորիա:Ալբանիայի քաղաքական գործիչներ
Կատեգորիա:Պաշտպանության կին նախարարներ
Ռեյներ Ժեզուս

**Ռեյներ Ժեզուս** (,), առավել հայտնի է որպես **Ռեյներ**, բրազիլացի ֆուտբոլիստ, «Ռեալ Մադրիդ» ակումբի կիսապաշտպան։

## Ակումբային կարիերա
Երիտասարդական կարիերայում հանդես է եկել բրազիլական «Վասկո դա Գամա», «Բոտաֆոգո», «Ֆլումինենսե» և «Ֆլամենգո» ակումբների ակադեմիաներում։

2019 թվականի հուլիսի 31-ին նշել է դեբյուտը «Ֆլամենգոյի» հիմնական կազմում, դուրս գալով դաշտ «Լիբերտադորեսի գավաթի» խաղարկության 1/8 եզրափակչի պատասխան խաղում, Էկվադորական «Էմելեկ»-ի դեմ, փոխարինելով Գաբրիել Բարբոզային։ 2019 թվականի օգոստոսի 4-ին դեբյուտը նշել է «բրազիլական Սերիա A»-ում, «Բաիա» ակումբի դեմ խաղում։ 2019 թվականի սեպտեմբերի 7-ին խփել է առաջնության իր առաջին գոլը, «Ավաի» ակումբի դեմ խաղում։ 2019 թվականի նոյեմբերի 9-ին երկարաձգել է պայմանագիրը ակումբի հետ մինչև 2024 թվականը, ըստ պայմանագրի նրա հրաժարագինը կազմում է 70 միլիոն եվրո։

Թիմի հետ 2019 թվականի նոյեմբերի 23-ին դարձել է «Լիբերտադորեսի Գավաթի» հաղթող։ Նաև օգնել է իր թիմին դառնալ Բրազիլիայի առաջնության հաղթող։

## Բրազիլիայի ազգային հավաքական
2017 թվականին մասնակցել է Հարավային Ամերիկայի Մ15 առաջնությանը Բրազիլիայի հավաքականի կազմում։ Խփել է 2 գոլ էկվադորի և Վենեսուելայի դեմ խաղերում։ Բրազիլացիները առաջնությունը ավարտել են 2-րդ տեղում, եզրափակչում պարտվելով Արգենտինային։

2018 թվականի մարտին ճանաչվել է Բրազիլիայի Մ17 հավաքականի ֆուտբոլիստ, և մասնակցել է Ֆրանսիական Մոնտեգյուի առաջնությանը։ 2019 թվականին մասնակցել է Հարավային Ամերիկայի Մ17 առաջնությանը, որտեղ եղել է իր թիմի ավագը։ Առաջնությունում խփել է 3 գնդակ։

## Ծանոթագրություններ

Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:Բրազիլացի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆլամենգոյի ֆուտբոլիստներ
Ջոնաթան Սելա

**Ջոնաթան Սելա** (, ), իսրայելցի կինոօպերատոր, հայտնի է «Օմեն» (2006), «Մաքս Փեյն» (2008), «Օրինապահ քաղաքացի» (2009), «Ջոն Ուիք» (2014) և «Տրանսֆորմերներ. Վերջին ասպետը» (2017) կինոնկարների վրա աշխատանքներով։ Հայտնի է նաև որպես երաժշտական բազմաթիվ  տեսահոլովակների օպերատոր։

## Վաղ կյանք
Ջոնաթան Սելան ծնվել է 1978 թվականին Փարիզում։ Նրա ծագումով լեհ պապը մի անգամ վերցրեց փոքրիկ Ջոնաթանին Կրակովում «Շինդլերի ցուցակը» ֆիլմը նկարահանումներին։ Այս պահը հետագայում ոգեշնչեց Սելային հետաքրքրվել կինոյով և դառնալ օպերատոր։ 19 տարեկանում Ջոնաթանը ներգաղթեց Միացյալ Նահանգներ, որտեղ սովորում էր Լոս Անջելեսի Ամերիկայի կինոարվեստի ինստիտուտում։

## Անձնական կյանք
Ջոնաթան Սելան ապրել է Վենիսում, Կալիֆոռնիա, իր կնոջ` լուսանկարիչ Մեգան Շոնբախլերի և երկու որդիների հետ միասին։

## Ֆիլմագրություն
* 2004` «Հոգու ինքնաթիռ» / *Soul Plane*
* 2006` «Մռայլ սեր» / *Grimm Love*
* 2006` «Օմեն» / *The Omen*
* 2008` «Կեսգիշերային ճեպընթաց» / *The Midnight Meat Train*
* 2008` «Մաքս Փեյն» / *Max Payne*
* 2009` «Կապույտ փոշի» / *Powder Blue*
* 2009` «Օրինապահ քաղաքացի» / *Law Abiding Citizen*
* 2013` «Պինդ ընկույզ։ Հիանալի օր է մեռնելու համար» / *A Good Day to Die Hard*
* 2014` «Ջոն Ուիք» / *John Wick*
* 2017` «Տրանսֆորմերներ. Վերջին ասպետը» / *Transformers: The Last Knight*
* 2017` «Ատոմային շիկահերը» / *Atomic Blonde*
* 2018` «Դեդփուլ 2» / *Deadpool 2*
* 2019` «Ֆորսաժ. Հոբս և Շոու» / *Hobbs & Shaw*

## Տեսահոլովակներ

## Ծանոթագրություններ

## Արտաքին հղումներ
https://www.imdb.com/name/nm0782930/

Կատեգորիա:Իսրայելում ծնվածներ
Կատեգորիա:Իսրայելցի արվեստագետներ
Կատեգորիա:Իսրայելցի կինոգործիչներ
Կարլես Պերես

**Կարլես Պերես** (, ), Իսպանացի ֆուտբոլիստ, «Բարսելոնա» ակումբի հարձակվող։

## Ակումբային կարիերա
Պերես, «Էսպանյոլ» և «Բարսելոնա» ակումբների սան։ Խաղային պրակտիկա ստանալու համար Կարլեսը հանդես է եկել 2-րդ կազմում։ 2017 թվականի օգոստոսին «Վալյադոլիդի» դեմ խաղում Պերեսը նշել է իր նորամուտը Սեգունդայում։ 2019 թվականի մայիսի 19-ին «Էյբարի» դեմ խաղում նշել է նորամուտը Լա Լիգայում, երկրորդ խաղակեսում փոխարինելով Մալկոմին։ Իր առաջին մրցաշրջանում Պերեսը դարձել է Իսպանիայի Չեմպիոն։ 2019 թվականի օգոստոսի 25-ին «Բետիսի» դեմ խաղում Պերեսը խփել է իր առաջին գնդակը «Բարսելոնայի» կազմում։

## Միջազգային Կարիերա
2015 թվականին Պերեսը հրավեր ստացավ Իսպանիայի Մ15 հավաքականից, Եվրոպայի երիտասարդական մրցաշարին մասնակցելու համար։ Մրցաշարի ընթացքում նա մասնակցել է Ավստրիայի, Բուլղարիայի, Խորվաթիայի, Գերմանիայի և Անգլիայի դեմ խաղերում։

## Նվաճումներ
**Թիմային**

**«[[Բարսելոնա ՖԱ|Բարսելոնա]]»**
* Իսպանիայի Չեմպիոն 2019

## Ծանոթագրություններ

Կատեգորիա:Բարսելոնա B-ի ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Էսպանյոլի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Թե ինչպես էին սնկերը պատերազմում սիսեռների հետ

**«Թե ինչպես էին սնկերը պատերազմում սիսեռների հետ»**, խորհրդային ռեժիսոր Իվան Ակսենչուկի ռուսական ժողովրդական հեքիաթների մոտիվներով 1977 թվականին  նկարահանած մուլտֆիլմը։

## Սյուժե
Սնկերի թագավորությունում Թնջուկ 16-րդ թագավորն ուներ Բելյանկա անունով աղջնակ, որը սիրահարված էր Կաթնասնկին։ Բայց արքան չէր համաձայնվում կնության տալ նրան և մունետիկ է ուղարկում Անձրևասնկին` հայտարարել հրամանագիր փեսացուի որոնման համար։

Պալատում հավաքվում են սնկերը` գեղեցիկ Ճանճասպանը, խելացի Վալույը և հարուստ Կաղնեսունկը։ Թնջուկն ուներ թշնամի` մարտնչող տրամադրվածությամբ Սիսեռ արքան։ Նրա կողմից ներկայանում է համհարզ  Սիսեռապատիճը ուղերձով` «Կամ Թնջուկը Բելյանկային կնության կտա Սիսեռին, կամ նա կսննկացնի սնկերի ողջ աշխարհը և բոլոր սնկերին կաղա, կչորացնի և կպահածոյացնի»։ Բելյանկայի փեսացուները խոստանում են պաշտպանել թագավորությունը և սնկերի արքան հրաժարվում  է Սիսեռից։ Սիսեռ արքան խորամանկությամբ հաղթում է սնկերին։ Նա խուզում է Ճանճասպանին զրկելով նրա շքեղ գլխարկից և դրա հետ մեկտեղ նաև գեղեցկությունից, հաղթում է «իմաստուն» Վալույին, «ջարդելով» նրա վրա պերճախոսության հեղեղ և գերի վերցնում Կաղնասնկին իր փողերի հետ միասին, հրացանից կրակելով նրա կրպակին։ Իրավիճակը փրկում է Կաթնասունկը, որը հաղթում է Սիսեռին և իր օգնականներին։ Թնջուկ արքան համաձայնում է   Բելյանկային ամուսնացնել  Կաթնասուկի հետ։

## Ստեղծողներ
* Սցենարի հեղինակ՝ Միխայիլ Լիպսկեռով
* Երգերի տեքստերի հեղինակ՝ Եվգենի Ագրանովիչ
* Ռեժիսոր՝ Իվան Ակսենչուկ
* Նկարիչ-բեմադրող՝ Վիկտոր Նիկիտին
* Օպերատոր՝ Բորիս Կոտով
* Կոմպոզիտոր՝ Միխայիլ Մեերովիչ
* Հնչյունային օպերատոր՝ Վլադիմիր Կուտուզով
* Ասիստենտներ՝ Լիդիա Նիկիտինա, Արկադի Շեր, Մայա Պապովա
* Մոնտաժող՝ Ելենա Տերտիչնայա
* Խմբագիր՝ Նատալյա Աբրամովա
* Նկարիչ-մուլտիպլիկատորներ՝ Օլեգ Սաֆրոնով, Վլադիմիր Շևչենկո, Վալենտին Կուշներյով, Ելենա Մալաշենկովա, Գալինա Զեբրովա, Հովսեփ Կուրոյան, Նիկոլայ Ֆյոդրով
* Ֆիլմի տնօրեն՝  Ֆյոդր Իվանով

## Դերերը հնչունավորեցին
* Անատոլի Պապանով — *Թնջուկ 16-րդ արքա՝* *Կաղնեսունկ*
* Յուրի Վոլինցև — *[[Ճանճասպան]]՝ Վալույ*
* Վյաչեսլավ Նևիննի — *Պղպեղասունկ*՝ *հեղինակից*
* Ալեքսանդր Շիրվինդտ — *Սիսեռ արքա*
* Նինա Գուլյաևա — *Բելյանկա*
* Լիդիա Կատաևա
* Գեորգի Վիցին — *Սիսեռի պատիճ*  (մակագրերում նշված չէ)
* Բորիս Նովիկով — *Անձրևասունկ*  (մակագրերում նշված չէ)

## Հրապարակում
*1990-ական թվականներին «Twic Lyrec» հրատարակության ձայնասկավառակներում համանուն հեքիաթի հիման վրա թողարկվել է Ալեքսանդր Պոժառովի տեքստով աուդիոհեքիաթ։

## Քննադատների արձագանքները

## Ծանոթագրություններ

## Արտաքին հղումներ
* 
* 
* 

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Իվան Ակսենչուկի մուլտֆիլմեր
Կատեգորիա:Մուլտֆիլմեր այբբենական կարգով
Եֆիմ Գամբուրգ

**Եֆիմ Աբրամովիչ Գամբուրգ** (, ), խորհրդային և ռուս ռեժիսոր-մուլտիպլիկատոր։ ՌԽՖՍՀ արվեստի վաստակավոր գործիչ (1986)։

## Կենսագրություն
Եֆիմ Գամբուրգը ծնվել է 1925 թվականի հունիսի 10-ին Մոսկվայում։ Մասնակցել է Հայրենական մեծ պատերազմին։ Պարգևատրվել է Կարմիր աստղի շքանշանով, մեդալներով։ Ավարտել է Մոսկվայի մանկավարժական ինստիտուտը (գեղարվեստա-գրաֆիկական ֆակուլտետ)։

1955 թվականին սկսել է աշխատել որպես մուլտիպլիկատոր «Սոյուզմուլտֆիլմ» կինոստուդիայում, որպես ռեժիսոր իր նորամուտը նշել է 1964 թվականին «Պատրույգ» («Фитиль») կինոամսագրում»։

Որպես ռեժիսոր նկարահանել է Դուլա Ուրբանի հեքիաթի հիման վրա բեմադրված «Երկնագույն շնիկը» երաժշտական մուլտֆիլմը և «Կոշկավոր շունը» մուլտֆիլմը (1981), որն ստեղծվել է Դյումայի «Երեք հրացանակիրներ» ստեղծագործության մոտիվներով ավանդական «դասական» մուլտիպլիկացիայի տեխնիկայով։

ԽՄԿԿ անդամ 1952 թվականից։

Մահացել է 2000 թվականի հունիսի 13-ին։ Թաղված է Մոսկվայի Դոնսկի գերեզմանատանը։

## Պարգևներ և կոչումներ
* Հայրենական պատերազմի 1-ին աստիճանի շքանշան (11 մարտի, 1985)
* Կարմիր աստղի շքանշան (28 մայիսի, 1945)
* մեդալներ
* ՌՍՖՍՀ արվեստի վաստակավոր գործիչ (26 դեկտեմբերի, 1986)

## Փառատոների մրցանակներ
* «Լրտեսական կրքեր» - III համամիութենական կինոփառատոնի (Լենինգրադ, 1968) դիպլոմ։
* «Բարեկամության երգ» - VII համամիութենական կինոփառատոնի (Բաքու, 1974) դիպլոմ։
* «Ֆանտիկ (նախնադարյան պատմություն)» - IX համամիութենական կինոփառատոնի (Ֆրունզե, 1976) մուլտֆիլմերի բաժնի 2-րդ մրցանակ։

## Ֆիլմագրություն
### Նկարիչ-մուլտիպլիկատոր
#  – Անգետիկը սովորում է ()
# 1961 – Ֆունտիկը և վարունգները ()
#  – Մանկական ալբոմ ()

### Սցենարիստ
#  – Երկիրը, որտեղ դու ապրում ես ()
#  – Переменка № 1
#  – Պարադոքսներ ռոքի ոճով ()
#  – Կոնտակներ և կոնֆլիկտներ ()
#  – Կոնտակներ և կոնֆլիկտներ 2
#  – Կոնտակներ և կոնֆլիկտներ 3
#  – Կոնտակներ և կոնֆլիկտներ 4

### Ռեժիսոր
#  – Լրտեսական կրքեր ()
# 1967 – Փղիկը ()
#  – Ինչն է լավ և ինչն է վատ ()
#  – Ֆանտիկ (նախնադարյան պատմություն) () 
#  – Переменка № 1
# 1976 – Երկնագույն շնիկը ()
#  – Կողոպուտ ըստ... ()
#  – Переменка № 2
#  – Կոշկավոր շունը ()
#  – Ռոմեո և Ջուլիետ (, «Շեքսպիր։ Մեծ կատակերգություններ և ողբերգություններ» շարքից)

## Ծանոթագրություններ

## Գրականություն
* с. 179-180.
*КИНО: Энциклопедический словарь, М. Советская энциклопедия, 1987, с. 88.

## Արտաքին հղումներ
* 
* Гамбург, Ефим Абрамович в базе данных Аниматор.ру
* Гамбург Ефим — Энциклопедия Отечественного кино

Կատեգորիա:20-րդ դարի սցենարիստներ
Կատեգորիա:ԽՄԿԿ անդամներ
Կատեգորիա:Խորհրդային կինոռեժիսորներ
Կատեգորիա:Խորհրդային մուլտիպլիկատորներ
Կատեգորիա:Խորհրդային սցենարիստներ
Կատեգորիա:Կարմիր աստղի շքանշանի ասպետներ
Կատեգորիա:Հայրենական պատերազմի 1-ին աստիճանի շքանշանակիրներ
Կատեգորիա:Նոր Դոնսկի գերեզմանատանը թաղվածներ
Կատեգորիա:ՌԽՖՍՀ արվեստի վաստակավոր գործիչներ
Կատեգորիա:Ռուս մուլտիպլիկատորներ
Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ
Կատեգորիա:Հրեա արվեստագետներ
Ելենա Շեյդլինա

**Ելենա Շեյդլինա**, ի ծնե՝ **Ելենա Լյալինա** (, ), ռուս ֆոտոբլոգեր, նկարչուհի։

## Կենսագրություն
Ելենա Լյալինան (Ելենա Շեյդլինայի իրական անունը) ծնվել է 1994 թվականի հունիսի 30–ին Սարատովում։

2018 թվականի փետրվարին առաջադրվել է (Կատյա Ադուշկինայի, Գերման Չեռնիխի, Room Factory–ի և Սաշա Այսի հետ) Nickelodeon Kids’ Choice Award մրցանակին «Ռուսական դիտողների սիրելի ինտերնետ աստղ» կատեգորիայում, սակայն անվանակարգում հաղթել է Գերման Չեռնիխը։

Նույն թվականի ապրիլին դարձել է Glamour Influencers Award–ի մրցանակակիր #glam_artնախագիծ անվանակարգում։

2018 թվականի հունիսի 1–ին հայտնել է, որ ամուսնացել է։

## Ֆոտոբլոգի թեմատիկան «Ինստագրամում»

## Պարգևներ և մրցանակներ

## Ծանոթագրություններ

Կատեգորիա:Նկարիչներ այբբենական կարգով
Կատեգորիա:Ռուս մոդելներ
Կատեգորիա:Ռուս նկարիչներ
Կատեգորիա:Ռուս նկարչուհիներ
Կատեգորիա:Կին լուսանկարիչներ
Կատեգորիա:Ռուս լուսանկարիչներ
Կատեգորիա:Ռուս բլոգերներ
Մուրզիլկան և հսկան

**«Մուրզիլկան և հսկան»** (), խորհրդային անիմացիոն ֆիլմ, որն ստեղծվել է 1960 թվականին ռեժիսոր-մուլտիպլիկատոր Պյոտր Նոսովի կողմից։ Հատուկ թղթակից Մուրզիլկայի արկածների մասին պատմող չորս ֆիլմերի շարքի երրորդ մուլտֆիլմն է։

## Սյուժե
Մի օր հեռավոր թագավորության առասպելական հսկա Դերմիդոնտովիչը պատահականորեն գրքից տեղափոխվում է 1960 թվականի Խորհրդային Միություն՝ հայտնվելով ուղղակի Ժողովրդական տնտեսության ձեռքբերումների ցուցահանդեսում։ Սկզբում հսկան ապշում է իր տեսածից և ոչինչ չի հասկանում. ուղղաթիռը ջրաղացի տեղ ընդունելով՝ նա դրան ուղղահայաց դիրք է տալիս, իսկ ռոբոտի տեսնելուց վախեցնում է և փախչում։ Ռոբոտը զանգում է «Վերջին հեքիաթային լուրերի» հատուկ թղթակից Մուրզիլկային և հայտնում ցուցահանդեսում հսկայի հայտնվելու մասին։

Մուրզիլկային հանձնարարվում է հսկայի համար կազմակերպել փոքրիկ էքսկուրսիա, որպեսզի նա հեքիաթ վերադառնա լավ տպավորություններով։ Մուրզիլկան ժամանում է հսկայի մոտ, ծանոթանում նրա հետ և նրան ցույց տալիս «հրաշքներ»՝ խորհրդային տեխնոլոգիաների նվաճումները։

Հսկան ի սկզբանե թերահավատորեն է վերաբերվում բոլոր տեսածներին և հայտարարում է, որ հեքիաթային երևույթները շատ ավելի լավն են։ Սակայն ավելի ուշ հսկան, այնուամենայնիվ, հասկանում է, որ Խորհրդային Միությունում խելացի մարդիկ են ապրում ու աշխատում և տեսածից տպավորված վերադառնում է գիրք։

## Ստեղծողներ
*Սցենարի հեղինակ՝ Անատոլի Սազոնով
*Ռեժիսոր՝ Պյոտր Նոսով
*Բեմադրող նկարիչներ՝ Վլադիմիր Արբեկով, Լիդիա Մոդել
*Կոմպոզիտոր՝ Կարեն Խաչատրյան
*Օպերատորներ՝ Ն. Կլիմովա, Ե. Ռիզո
*Հնչյունային օպերատոր՝ Գեորգի Մարտինյուկ
*Խմբագիր՝ Արկադի Սնեսարև
*Մուլտիպլիկատորներ՝ Էլիզաբեթ Կոմովա, Լիդիա Ռեզցովա, Իվան Դավիդով, Բորիս Չանի, Իգոր Պոդգորսկի, Ս. Ստեպանով, Ֆաինա Եպիֆանովա, Վ. Ռյաբչիկով, Գալինա Կարավաևա
*Ռեժիսորի օգնականներ՝ Գ. Բրոդսկայա, Տ. Տեպլյակովա
*Նկարիչ-դեկորատորներ՝ Գ. Նևզորովա, Իրինա Սվետլիցա, Ե. Տանենբերգ

## Վիդեո
Մուլտֆիլմը 1990-ական թվականներին թողարկվել է VHS-ով «СОЮЗ-ВИДЕО» ընկերության կողմից, 2000 թվականին վերթաթողարկվել է DVD–ով նույն ընկերության կողմից։

## Փաստեր
*Երաժշտական մուտքի առաջին ակորդները վերցվել են «Թռիչք դեպի Լուսին» մուլտֆիլմից։ Ընդ որում՝ երկու մուլտֆիլմերի սկզբի երաժշտություններն էլ գրված են միանգամայն նույն տոնայնությամբ։

## Ծանոթագրություններ

Կատեգորիա:Խորհրդային մուլտֆիլմեր
Կատեգորիա:1960 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Պյոտր Նոսովի մուլտֆիլմեր
Շուտի Գաթվա

**Շուտի Գաթվա** (, ), շոտլանդացի–ռուանդացի դերասան։ Նա կատարել է Էրիկ Էֆիոնգի դերը «Netflix»-ի «Սեռական դաստիարակություն» հեռուստասերիալում, ինչի համար բարձր գնահատականներ է ստացել քննադատների կողմից։

## Վաղ տարիներ
Գաթվան ծնվել է 1992 թվականի հոկտեմբերի 16–ին Ռուանդայում։ Հայրը PhD-ի լրագրող է, որի հիմնական թեման աստվածաբանությունն է։ Գաթվան մեծացել է Շոտլանդիայի Էդինբուրգ և Դանֆերմլին քաղաքներում։ 2013 թվականին բակալավրի աստիճանով ավարտել է Շոտլանդիայի թագավորական կոնսերվատորիան։

## Գործունեություն
2018 թվականի մայիսին հայտարարվել է, որ Գաթվան Ջիլիան Անդերսոնի և Էյսա Բաթերֆիլդի հետ դեր է ունենալու «Netflix»–ի «Սեռական դաստիարակություն» հեռուստասերիալում։ Հեռուստասերիալը թողարկվել է 2019 թվականի հունիսի 11–ին։

Գաթվայի կերտած Էրիկ Էֆիոնգի դերը շատ լավ է ընդունվել քննադատների կողմից, որոնք նշել են, որ այս կերպարը տարբերվում է գեյի կամ սևամորթ լավագույն ընկերոջ կլիշե կերպարից։

## Ֆիլմագրություն
### Ֆիլմ

### Հեռուստատեսություն

## Մրցանակներ և անվանակարգեր

## Ծանոթագրություններ

Կատեգորիա:Բրիտանացի հեռուստատեսային դերասաններ
Կատեգորիա:Թատրոնի դերասաններ
Կատեգորիա:Հեռուստատեսային դերասաններ
Կատեգորիա:Շոտլանդացի դերասաններ
Կատեգորիա:Բրիտանացի կինոդերասաններ
Յուրի Կվաշնին

**Յուրի Կվաշնին** (, ), ԽՍՀՄ գեղասահորդ, 1983 թվականի ԽՍՀՄ առաջնության արծաթե մեդալակիր, 1984 թվականի ԽՍՀՄ առաջնության բրոնզե մեդալակիր, աշխարհի կրկնակի չեմպիոն պատանիների կարգում (1982 և 1983), 1984 թվականի Օլիմպիական խաղերի մասնակից զուգասահք ձևում։

## Կենսագրություն
Հանդես է եկել զուգասահքում Մարինա Ավստրիյսկայայի հետ։ 1982 և 1983 թվականների Աշխարհի առաջնություններին պատանիների կարգում զույգը դարձել է աշխարհի չեմպիոն, 1983 թվականին՝ ԽՍՀՄ առաջնության բրոնզե մեդալակիր և ԽՍՀՄ առաջնության արծաթե մեդալակիր`1 984 թվականին։ 1984 թվականի Օլիմպիական խաղերում զույգը զբաղեցրել է 9-րդ հորիզոնականը։

ԽՍՀՄ միջազգային կարգի սպորտի վարպետ։

## Սպորտային ձեռքբերումներ

## Ծանոթագրություններ

## Արտաքին հղումներ
* Профиль на сайте В.Соловьёва

Կատեգորիա:ԽՍՀՄ միջազգային կարգի սպորտի վարպետներ
Կատեգորիա:Ռուս գեղասահորդներ
Երվանդ և Իսահակ Տեր-Ավետիքյանների բնակելի տուն

**Երվանդ և Իսահակ Տեր-Ավետիքյանների բնակելի տուն**, տեղական նշանակության պատմամշակութային հուշարձան Երևանի Կենտրոն վարչական շրջանում՝ Հանրապետության փողոցում։ Ներառված է Կենտրոն վարչական շրջանի պատմության և մշակույթի անշարժ հուշարձանների ցանկում։

## Պատմություն
Շենքը գտնվում է Երևանի Հանրապետության 24 հասցեում՝ «Երևան» կինոթատրոնի հարևանությամբ։ Կառուցված է սև տուֆից, երկհարկանի է։ Եղել է Երվանդ և Իսահակ Տեր-Ավետիքյանների առանձնատունը։ Ըստ պաշտոնական տեղեկությունների՝ կառուցվել է 1905 թվականին։

Ըստ Երվանդ Տեր-Ավետիքյանի ծոռան՝ Զաքար Տեր-Ավետիքյանի, Երվանդ Տեր-Ավետիքյանի ջանքերով և միջոցներով Երևանում ստեղծվել են հիմնական կառույցներ՝ Ֆիլհարմոնիայի փոքր համերգասրահի շենքը Աբովյան փողոցում (որի կառուցումն ավելի շատ կապվում է Ալեքսանդր Մանթաշյանցի անվան հետ, սակայն դիմումատուն նշել է, որ շենքը, ներառյալ՝ Իտալիայում պատվիրված ջահը, կառուցվել և կահավորվել է Տեր-Ավետիքյանի ֆինանսական միջոցներով), Երևանի պետական համալսարանի և 1-ին հիվանդանոցի շենքերը Աբովյան փողոցում, ՀՀ ֆինանսների նախարարության շենքը Նալբանդյան փողոցում, Ռուսական տաճարը Շահումյան հրապարակում, քաղաքի 1-ին փոքրիկ հիդրոկայանը, Թուրքիան Հայաստանին միացնող Մարգարայի կամուրջը, Երևան-Ջուլֆա երկաթուղային գծի բոլոր կամուրջները, Երվանդ Տեր-Ավետիքյանի միջոցներով է վերականգնվել Նորքի Սուրբ Մարիամ Աստվածածին ավերված եկեղեցին և այլն։

Խորհրդային տարիներին Երվանդ և Իսահակ Տեր-Ավետիքյանների տունն ազգայնացվել է ու դարձել բազմաբնակարան շենք։ Տեր-Ավետիքյաններին նույնպես շենքից բնակարան է բաժին հասել։ Շենքում բիզնես նշանակության տարածքներ են, մի հատված պահպանվել է որպես բնակելի։ Շենքում է տեղակայված «Զաթար Պիցցա» խորտկարանը։

Տեր-Ավետիքյանները Երևանում նշանավոր և հարգված գերդաստան են եղել։ Նրանց եղբայրներից մեկը՝ Արամ Տեր-Ավետիքյանը, եղել է հայտնի բժիշկ։ Նրա առանձնատունը Երևանի Աբովյան 1/1 հասցեում (նախկինում՝ Աստաֆյան 17) գտնվող ամենագեղեցիկ շենքերից մեկն է։

## Տես նաև
* Կենտրոն վարչական շրջանի պատմության և մշակույթի անշարժ հուշարձանների ցանկ (Երևան)

## Պատկերասրահ

Buildings on Mher Mkrtchyan street, Yerevan (3).jpg
Mher Mkrtchyan Street (2).jpg


## Ծանոթագրություններ

Կատեգորիա:Երևանի շենքեր և կառույցներ
Կատեգորիա:1905 հիմնադրումներ Երևանում
Կատեգորիա:Հին Երևան
Feloni

**Թրիշ Բեսթ** (), ավելի հայտնի է իր բեմական **Feloni** կեղծանմամբ, ամերիկացի ռեփեր Միչիգան նահանգի Դետրոյթ քաղաքից։ Նա խոստովանել է, որ լեսբուհի է MTV's LOGO նախագծի Coming Out Stories շոուի ժամանակ։

## Պարգևներ
* 2007 թվականի փետրվարին կայացած Broadjam ռեփ լիրիկայի մրցանակաբաշխության հաղթող
* Առաջադրվել է 2007 թվականի Los Angeles Music Awards–ի «Լավագույն ռեփեր» անվանակարգում

## Սկավառակագրություն
* *A Woman's Revenge* (2007) Feloni–ի դեբյուտային ալբոմ
* *Girl Thing feat Feloni* (2008) Լորի Մայքլզի հետ համագործակցություն *Living My Life Out Loud* ալբոմի համար
* *I Ain't Scared of U* (2010) I Ain't Scared of U սինգլ
* *Ode to D.B. feat Riot Baby*(2017) Ode to D.B. սինգլ
* *Blame It on Nothin*' (2019) սինգլ
* *Pussi Can (Կարճ տարբերակ)* (2019)

## Ծանոթագրություններ

## Արտաքին հղումներ
* Feloni  LogoTV–ում
* Feloni  Myspace–ում
* 
* 
* ''Feloni lays it Down'', MTV's Afterellen, 2009
* ''Հարցազրույց ''*[http://www.afterellen.com/more/44018-feloni-lays-it-down/2 Feloni–ի հետ]*, GO Magazine, 2008

Կատեգորիա:21-րդ դարի ամերիկացի ռեփերներ
Կատեգորիա:Ամերիկացի երաժիշտներ
Կատեգորիա:Ամերիկացի կոմպոզիտորներ
Կատեգորիա:Բեմական կեղծանուններ
Բրենտ Ռիվերա

**Բրենտ Օսթին Ռիվերա** (), ամերիկացի բլոգեր և դերասան։ Նա կատարել է Իսակ Սալքեդոյի դերը «Թեթև, ինչպես փետուր» (2018) ֆիլմում և Ալեքսի դերը՝ «Ալեքսանդր IRL» (2017) ֆիլմում։ Նրա ՅուԹյուբյան ալիքը, որի անվանումը «MrBrent98» է, ունի արդեն ավելի քան 10 միլիոն հետևորդ։

## Ֆիլմագրություն
* *«Ալեքսանդր IRL»* (2017)
* *«Բրոբոտ»* (2018)
* *«Թեթև, ինչպես փետուր»* (2018)
* *«Ինչպես բաժանում ապրել»* (2019)
* *«Երազանքի արձակուրդ»* (2019)

## Ծանոթագրություններ

Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի բլոգերներ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տիկտոկերներ
Կատեգորիա:Ամերիկացի տղա երեխա դերասաններ
Կատեգորիա:Յություբերներ
Դեպրեսիայի համաճարակաբանություն

**Դեպրեսիայի համաճարակաբանությունն** ամբողջ աշխարհում ուսումնասիրվել է։
Ինչպես ցույց է տվել համաճարակաբանությունը՝ ամբողջ աշխարհում դեպրեսիան ճնշված լինելու հիմնական պատճառն է։ Կյանքի ընթացքում դրա տարածվածությունը լայնորեն տարբերվում է՝ սկսած Ճապոնիայի 3%-ից մինչև Միացյալ Նահանգների 17%-ը։ Համաճարակաբանական տվյալները ցույց են տալիս, որ Մերձավոր Արևելքում, Հյուսիսային Աֆրիկայում, Հարավային Ասիայում և Ամերիկայում դեպրեսիան ունի ավելի լայն տարածում, քան այլ երկրներում։ Ըստ տասը երկրում կատարված ուսումնասիրությունների՝ մարդկանց թիվը, որոնք իրենց ողջ կյանքի ընթացքում կարող են տառապել դեպրեսիայից, կազմում է 8-12%։

Հյուսիսային Ամերիկայում Մեծ դեպրեսիվ շեղում ունենալու հավանականությունը ամեն տարվա կտրվածքով տղամարդկանց մոտ 3-5% է, իսկ կանանց մոտ՝ 8-10%։

## Ժողովրդագրական դինամիկա
Բնակչության վերաբերյալ ուսումնասիրությունները համապատասխանաբար ցույց են տվել, որ մեծ դեպրեսիան երկու անգամ ավելի շատ է տարածված կանանց մոտ, քան տղամարդկանց մոտ, չնայած դրա պատճառը դեռ պարզ չէ։ Հաճախականության նման աճը կապված է ոչ թե քրոնիկ աճի հետ, այլ՝ սեռական հասունացման հետ, որը երևան է գալիս 15-ից 18 տարեկաններում և ավելի շատ հայտնվում է հոգեսոցիալական գործոններով, քան, օրինակ, հորմոնալ գործոններով։

Մարդիկ սովորաբար իրենց առաջին դեպրեսիվ շեղումն ունենում են 30-ից 40 տարեկանում։ Գոյություն ունի նաև երկրորդ՝ ավելի փոքր շեղումը 50-ից 60 տարեկանում։ Մեծ դեպրեսիա ունենալու ռիսկը մեծանում է նյարդաբանական պայմաններով՝ ինսուլտ, Պարկինսոնի հիվանդություն կամ ցրված սկլերոզ ունենալու դեպքում։ Մեծ է ռիսկը նաև հետծննդաբերական շրջանի առաջին տարվա ընթացքում։ Խորը դեպրեսիայի ռիսկը կապված է նաև շրջակա միջավայրի սթրեսների հետ, որոնց բախվում են բնակչության որոշ խմբերը, օրինակ՝ պատերազմի զինվորները կամ պրակտիկայում գտնվող բժիշկները։

Այն նաև տարածված է սրտանոթային հիվանդություններ ունեցող մարդկանց շրջանում։ Ուսումնասիրությունները հակասում են այն մտքին, որ տարեցների մոտ դեպրեսիան լայն տարածում ունի, և միևնույն ժամանակ տվյալների մեծ մասը ցույց է տալիս, որ այդ տարիքային խմբում դեպրեսիա ունենալու ռիսկը նվազում է։ Դեպրեսիվ խանգարումներն ավելի տարածված են քաղաքային բնակավայրերում, քան գյուղական բնակավայրերում, և, ընդհանուր առմամբ, այն ավելի տարածված է ոչ բարենպաստ սոցիալ-տնտեսական գործոններով խմբերում (օրինակ՝ անօրթևան մարդիկ)։

Տարբեր էթնիկ խմբերի միջև մեծ դեպրեսիայի հարաբերական տարածվածության վերաբերյալ տվյալները հստակ կոնսենսիուսի չեն եկել։ Այնուամենայնիվ, միակ հայտնի ուսումնասիրությունը էթնիկ խմբերի վերաբերյալ փաստում է, որ մեծ դեպրեսիայով հակված են տառապել ավելի շատ աֆրո և մեքսիկ ամերիկացիները, քան եվրոամերիկացիները։

Կանխատեսումները ցույց են տալիս, որ մինչև 2020 թվականը դեպրեսիան կարող է լինել սրտի հիվանդությունից հետո երկրորդ գլխավոր պատճառը, որի արդյունքում մարդը կարող է կյանքից հեռանալ։

2016 թվականին կատարված ուսումնասիրությունները գտել են հակաբեղմնավորման միջոցների օգտագործման և դեպրեսիայի մեջ կապ։

## Ծանոթագրություններ

Կատեգորիա:Դեպրեսիա
Կատեգորիա:Համաճարակաբանություն
Դեպրեսիա